เป็นหูดที่ปากทวารหนักครับ ทายาแล้วขรุขระไม่มีแล้วครับแต่วันนี้ใช้นิ้วสอดเข้าไปในทวารหนักรู้สึกมีขรุขระเล็กๆเยอะมากครับ หูดเข้าไปติดข้างในได้ไหมครับแล้วหายไปเองได้ไหมครับ แบบนี้อันตรายไหมครับ
สวัสดีค่ะ หูดเป็นการติดเชื้อไวรัสชนิดหนึ่ง ซึ่งทำให้เกิดรอยโรคบนผิวหนังเป็นลักษณะคล้ายติ่งเนื้อขรุขระ มักเกิดบริเวณอวัยวะเพศหรือเยื่อบุทวารหนัก ไม่ค่อยเจ็บโดยหูดนั้นสามารถเกิดได้ทั้งที่ปากทวารหนักหรือบริเวณในทวารหนักตื้นๆได้ค่ะ แต่โดยส่วนมากมักจะเกิดในบริเวณทวารหนักที่เห็นได้ด้านนอกชัดเจนมากกว่าหากคลำได้ติ่งเนื้อขรุขระในทวารหนักดังกล่าวมานั้น ควรไปพบแพทย์เพื่อตรวจเพิ่มเติมให้ได้การวินิจฉัยที่แน่ชัดต่อไป หากมีหูดจริงควรได้รับการรักษาที่เหมาะสมด้วยการป้ายยาหรือการใช้เลเซอร์จี้ทำลายหูดต่อไป